15. ΝΟΜΟΣ υπ' αριθ. 279 της 13/17 Μαρτ. 1976 (ΦΕΚ Α' 60) Περί κυρώσεως της καταρτισθείσης δι' ανταλλαγής την 27ην Ιουν. 1975 εν Αθήναις επιστολών μετά του επισυνημμένου αυταίς μνημονίου μεταξύ του Υπουργού Συντονισμού και Προγραμματισμού της Ελλάδος και του Αντιπροέδρου της Επιτροπής των Ευρωπαϊκών Κοινοτήτων, Συμφωνίας περί εγκαταστάσεως εις Αθήνας Γραφείου Τύπου και Πληροφοριών. Άρθρον πρώτον.-Κυρούται και έχει ισχύν νόμου η μεταξύ του Υπουργού Συντονισμού και Προγραμματισμού της Ελλάδος και του Αντιπροέδρου της Επιτροπής των Ευρωπαϊκών Κοινοτήτων καταρτισθείσα δι' ανταλλαγής εν Αθήναις των από 27 Ιουν. 1975 επιστολών μετά του επισυνημμένου αυταίς μνημονίου, Συμφωνία περί εγκαταστάσεως εις Αθήνας Γραφείου Τύπου και Πληροφοριών, ης το κείμενον εν πρωτοκόλλω εις την γαλλικήν γλώσσαν και εν μεταφράσει εις την ελληνικήν έχει ως έπεται: ΥΠΟΥΡΓΕΙΟΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ          Αθήναι τη 27 Ιουν. 1975 Κύριε Αντιπρόεδρε, Έχω την τιμήν να γνωστοποιήσω λήψιν της επιστολής σας υπό την σημερινήν ημερομηνίαν, της οποίας το περιεχόμενον είναι το ακόλουθον "Κύριε Υπουργέ, Αναφερόμενος εις τας συνομιλίας αι οποίαι έλαβον χώραν μετά της Μονίμου Ελληνικής Αντιπροσωπείας εις Βρυξέλλας, έχω την τιμήν να σας επιβεβαιώσω ότι η Επιτροπή προτίθεται να εγκαταστήση εις Αθήνας εντός των προσεχών μηνών, Γραφείον Τύπου και Πληροφοριών. Προκειμένου να εξασφαλίση την ομαλήν λειτουργίαν, η Επιτροπή ζητεί από τας ελληνικάς αρχάς, να παραχωρήσουν δια τον Γραφείον Τύπου και Πληροφοριών, καθώς και δια τους κατέχοντας οργανικήν θέσιν υπαλλήλους, οι οποίοι θα τοποθετηθούν, τα προνόμια και τας ασυλίας αι οποίαι αναφέρονται εις το επισυναπτόμενον μνημόνιον. Εάν το περιεχόμενον του μνημονίου σας ευρίσκη σύμφωνον, προτείνω όπως η παρούσα επιστολή καθώς και η καταφατική απάντησίς σας αποτελέσουν συμφωνία μεταξύ της Επιτροπής των Ευρωπαϊκών Κοινοτήτων και της Ελληνικής Κυβερνήσεως. Η συμφωνία αύτη θέλει τεθή εν ισχύϊ προσωρινώς από 1ης Ιουλ. 1975, και οριστικώς από της κυρώσεώς της συμφώνως προς τους ελληνικούς συνταγματικούς κανόνας. Δεχθήτε, Κύριε Υπουργέ, την διαβεβαίωσιν της βαθυτέρας μου εκτιμήσεως». Εις απάντησιν, έχω την τιμήν να σας γνωρίσω την συμφωνίαν της Ελληνικής Κυβερνήσεως επί των προηγηθέντων καθώς και επί του περιεχομένου του επισυναπτομένου εις την παρούσαν μνημονίου. Δεχθήτε, Κύριε Αντιπρόεδρε, την διαβεβαίωσιν της βαθυτάτης μου εκτιμήσεως.       ΠΑΝΑΓΙΩΤΗΣ ΠΑΠΑΛΗΓΟΥΡΑΣ Κύριον CARLO SCARASCIA MUGNOZZA Αντιπρόεδρον της Επιτροπής των Ευρωπαϊκών Κοινοτήτων ΑΘΗΝΑΣ ΜΝΗΜΟΝΙΟΝ Τα υπό της Επιτροπής αιτούμενα προνόμια και ασυλίαι υπέρ του Γραφείου Τύπου και Πληροφοριών και των κατεχόντων οργανικήν θέσιν υπαλλήλων, οι οποίοι θα τοποθετηθούν είναι τα ακόλουθα: Α. Προνόμια και ασυλίαι του Γραφείου Τύπου και Πληροφοριών 1.Αναγνώρισις της κατά το ελληνικόν δίκαιον νομικής προσωπικότητος εις τας Κοινότητας αντιπροσωπευομένας υπό της Επιτροπής, η οποία και απολαύει της πλέον ευρείας νομικής ικανότητος και δύναται να συμβάλλεται, να αποκτά κινητά και ακίνητα συμφώνως προς την ελληνικήν νομοθεσίαν και να παρίσταται ενώπιον δικαστηρίου. 2.Απαραβίαστον των χώρων εγκαταστάσεως της Επιτροπής. Σχετικώς, τα περιουσιακά στοιχεία της Κοινότητος θα έδει να απαλλάσωνται ερεύνης, επιτάξεως, κατασχέσεως και απολλοτριώσεως καθώς και πάσης άλλης μορφής εκτελεστικού, διοικητικού, δικαστικού ή νομοθετικού καταναγκασμού. 3.Απαραβίαστον των αρχείων και απάντων των άλλων εγγράφων της Επιτροπής. 4.Αναγνώρισις εις την Επιτροπήν δια τας επισήμους επικοινωνίας της και την αποστολήν εγγράφων εκείνης της μεταχειρίσεως, η οποία παρέχεται ή κατά παράδοσιν αναγνωρίζεται εις τας διπλωματικάς Αντιπροσωπείας. Η Επιτροπή θα έδει ως εκ τούτου να έχη δικαίωμα αποστολής και λήψεως της αλληλογραφίας της δια διπλωματικών ταχυδρόμων ή σφραγισμένων σάκκων. 5.Απαλλαγή εξ απάντων των αμέσων φόρων και αναγνώρισις της ετεροδικίας προκειμένου περί περιουσιακών στοιχείων, εισοδημάτων και άλλων αγαθών της Επιτροπής. 6.Απαλλαγή εξ απάντων˙ των τελωνειακών δασμών, απαγορεύσεων και περιορισμών εισαγωγής και εξαγωγής, ως προς τα υπό της Επιτροπής εισαγόμενα και εξαγόμενα αντικείμενα δι' επίσημον χρήσιν. 7.Απαλλαγή εξ απάντων των τελωνειακών δασμών, απαγορεύσεων και περιορισμών εισαγωγής και εξαγωγής ως προς τας δημοσιεύσεις της Επιτροπής, βιβλία, εφημερίδας κλπ. (Μετά την σελ. 464,14) Σελ. 464,15 Τεύχος 608-Σελ. 131 Ευρωπαϊκή Οικονομική Κοινότητα- Ευρωπαϊκή Ένωση 40.Δ.β.15 8.Δικαίωμα ελευθέρας τηρήσεως μη υποκειμένης εις έλεγχον ή χρηματοδοτικήν αναστολήν, λογαριασμών εις ελληνικόν ή ξένον νόμισμα, δικαίωμα κτήσεως, κατοχής, διαθέσεως τούτου ή εξαγωγής συναλλάγματος εις το εξωτερικόν. Β.Προνόμια και ασυλίαι των κατεχόντων οργανικήν θέσιν υπαλλήλων των Κοινοτήτων Άπαντες οι κατέχοντες οργανικήν θέσιν, υπάλληλοι των Κοινοτήτων, τοποθετούμενοι παρά τω Γραφείω Τύπου και Πληροφοριών των Αθηνών θα έδει να απολαύουν των ακολούθων προνομίων και ασυλιών: 1.Πλήρης ετεροδικία δια τους υπαλλήλους κατά την υπ' αυτών εκτέλεσιν των επισήμων καθηκόντων των, περιλαμβανομένων των λεγομένων και γραφομένων. 2.Απαλλαγή εκ του ελέγχου των αποσκευών των, ανάλογον προς εκείνην, η οποία παρέχεται εις τους διπλωματικούς υπαλλήλους. 3.Απαλλαγή εξ απάντων των φόρων πάσης φύσεως, επί των μισθών, επιδομάτων και αποζημιώσεων καταβαλλομένων υπό της Επιτροπής. 4.Απαλλαγή εξ απάντων των αμέσων φόρων επί εισοδημάτων προερχομένων εκτός της Ελλάδος. 5.Απαλλαγή δια τους υπαλλήλους, τας ή τους συζύγους των και τα μέλη της οικογενείας των οποίων φέρουν το βάρος, εκ των διατυπώσεων εγγραφής των εις τους καταλόγους των αλλοδαπών και των σχετικών προς την μετανάστευσιν περιορισμών. 6.Παροχή, ως προς τας νομισματικάς και συναλλαγματικάς διευκολύνσεις, των αυτών προνομίων τα οποία παρέχονται και εις τους διπλωματικούς υπαλλήλους. Οι υπάλληλοι δύνανται να κατέχουν και να αποκτούν κινητά και ακίνητα περιουσιακά στοιχεία συμφώνως προς την ελληνικήν νομοθεσίαν. 7.Δικαίωμα εισαγωγής απηλλαγμένης παντός τελωνειακού δικαιώματος και παντός ετέρου βάρους, απαγορεύσεων ή περιορισμόν εισαγωγής, των κινητών των ή των προσωπικών των αντικειμένων, συμπεριλαμβανομένου και του αυτοκινήτων, επ' ευκαιρία της πρώτης αναλήψεως των καθηκόντων των εν Ελλάδι, και δικαίωμα εξαγωγής επ' ευκαιρία της παύσεως των καθηκόντων των. Σελ. 464,16 Τεύχος 608-Σελ. 132 8.Δικαίωμα αγοράς, απηλλαγμένων παντός τελωνειακού δικαιώματος ή δασμού, βενζίνης, οινοπνεύματος ή καπνού, κατά τας εν Ελλάδι συνηθείας. Άρθρον δεύτερον.-Η ισχύς του παρόντος άρχεται από της 1ης Ιουλ. 1975 κατά τα εν ταις κυρουμέναις επιστολαίς οριζόμενα. Κατ' ανακοίνωσιν του Υπ. Εξωτερικών υπ' αριθ. Φ. 0546/2546 της 10/22 Ιουλ. 1976 (ΦΕΚ Α' 190) η ανωτέρω Συμφωνία ετέθη οριστικώς εν ισχύϊ από της 17ης Μαρτ. 1976. 40.Δ.β.15 Ευρωπαϊκή Οικονομική Κοινότητα- Ευρωπαϊκή Ένωση